Навуковыя даклады, хоць і былі рознай тэматыкі, але ўсё ж змаглі паказаць тыя ўчасткі з жыцьця Ўсходніх Каталіцкіх Цэркваў, якія патрабуюць і сёньня большага вывучэньня і тлумачэньня. Тэмы датычылі экуменічных адносінаў, а менавіта: шлюб паміж каталіцкім бокам і вернікам, які належыць да Праваслаўнай Царквы або пратэстанцкай супольнасьці. Гаворка ішла таксама пра магчымасьць для праваслаўнага верніка прыступаць да сьвятых тайнаў Пакаяньня і Еўхарыстыі ў Каталіцкай Царкве, пра захаваньне ўласнага абраду ўсімі ўсходнімі вернікамі ў новых месцах, дзе яшчэ няма ерархічных структураў уласнай Царквы, пра права і абавязак Зьверхнікаў Усходніх Каталіцкіх Цэркваў, якія пакліканы дапамагаць вернікам захоўваць уласную царкоўную ідэнтычнасьць на новых пасяленьнях, пра царкоўныя стасункі паміж рознымі Цэрквамі свайго права, якія выконваюць сваё служэньне на адной нацыянальнай тэрыторыі, пра значэньне і задачы Сіноду біскупаў патрыяршай Царквы, пра разьвіцьцё і сучасны стан Украінскай Грэка-Каталіцкай Царквы, Грэка-Каталіцкай Царквы ў Славакіі і Венгрыі і г.д.